ทั่วโลกอ่วมพิษ “โควิด” ยอดติดเชื้อพุ่งไม่หยุด ทะลุ 65 ล้านรายแล้ว ดับเกิน 1.5 ล้านคน!
ทั่วโลกอ่วมพิษ “โควิด” ยอดติดเชื้อพุ่งไม่หยุด ทะลุ 65 ล้านรายแล้ว ดับเกิน 1.5 ล้านคน!
ทั่วโลกอ่วมพิษ “โควิด” ยอดติดเชื้อพุ่งไม่หยุด ทะลุ 65 ล้านรายแล้ว ดับเกิน 1.5 ล้านคน!
4 ธ.ค. 2563

Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้อยู่ที่ 65,171,793 ราย และยอดผู้เสียชีวิตอยู่ที่ 1,505,594 ราย
สหรัฐมียอดผู้ติดเชื้อไวรัสโควิด-19 สูงสุดในโลก (14,349,300) รองลงมาคืออินเดีย (9,556,881), บราซิล (6,436,650), รัสเซีย (2,375,546) และฝรั่งเศส (2,244,635)
ส่วนประเทศที่มีจำนวนผู้ติดเชื้อมากกว่า 1 ล้านราย ได้แก่ สเปน สหราชอาณาจักร อิตาลี อาร์เจนตินา โคลอมเบีย เม็กซิโก เยอรมนี โปแลนด์ และอิหร่าน
นอกจากนี้ สหรัฐยังเป็นประเทศที่มีจำนวนผู้เสียชีวิตสูงสุดในโลก (280,429) ตามมาด้วยบราซิล (174,531), อินเดีย (138,946), เม็กซิโก (107,565) และสหราชอาณาจักร (60,113)
ทั้งนี้ การแพร่ระบาดของเชื้อไวรัสโควิด-19 ได้ทวีความรุนแรงและรวดเร็วขึ้น โดยทั่วโลกติดเชื้อไวรัสโควิด-19 จำนวน 10 ล้านรายภายในเวลา 3 เดือน และสู่ระดับ 20 ล้านรายภายใน 44 วัน, 30 ล้านรายภายใน 38 วัน, 40 ล้านรายภายใน 32 วัน, 50 ล้านรายภายในเวลา 22 วัน และ 60 ล้านรายภายในเวลาเพียง 16 วัน